Šarūnas Adomavičius

Šarūnas Adomavičius (g. 1951 m. lapkričio 9 d. Vilniuje) – diplomatas, teisininkas, politinis veikėjas, kriminologas.

 Biografija 
Nuo 1969 m. iki 1974 m. Šarūnas Adomavičius studijavo teisę VU Teisės fakultete, įgijo teisininko kvalifikaciją. 1986 m. lapkričio 27 d. SSRS vidaus reikalų ministerijos akademijoje apgynė teisės disertaciją tema „Kriminologinė nusikaltimų klasifikacija ir jos panaudojimas vidaus reikalų organų profilaktinėje veikloje“, teisės mokslų kandidatasLietuvos mokslo potencialas .

Paskelbė apie 20 straipsnių, skaitė paskaitas ir dalyvavo seminaruose Tiubingene, Berne, Bostone, Kurmajere. 2002 m. sausio mėnesį kaip JT ekspertas dalyvavo Nusikaltimų prevencijos ekspertų susitikime (Vankuveris). Mokslinių interesų sritys – kriminologija, tarptautinė teisė, valstybinė teisė.

Nuo 1972 m. iki 1990 m. įvairių valstybės institucijų teisininkas, LTSR Aukščiausiosios Tarybos pirmininko padėjėjas teisės klausimais (1990–1992 m.); dalyvavo, rengiant LR Konstituciją, įvairius teisės aktus. LR užsienio reikalų ministerijos (LR URM) Konsulinio departamento pavaduotojas (1992–1993 m.), LR generalinis konsulas Varšuvoje (1993–1997 m.), LR Seimo Pirmininko patarėjas teisės klausimais (1997–1999 m.), LR nepaprastasis ir įgaliotasis ambasadorius nuolatinėje atstovybėje prie tarptautinių organizacijų Vienoje, Austrija (1999–2003 m.); LR URM sekretorius (2003–2005 m.), LR nepaprastasis ir įgaliotasis ambasadorius Italijoje (nuo 2005 m. rugsėjo 1 d.), LR nepaprastasis ir įgaliotasis ambasadorius San Marino Respublikai (2006 m. vasario 1 d.), LR nepaprastasis ir įgaliotasis ambasadorius Maltai ir Šveicarijai (2006 m. vasario 21 d.)

Nuo 2009 m. sausio mėn. – 2010 m. rugpjūčio mėn.- LR užsienio reikalų viceministras (ministrai – Vygaudas Ušackas ir Audronius Ažubalis).„Užsienio reikalų ministras V. Ušackas ministerijos sekretorių pasiskyrė nesurengęs konkurso“  BNS ir lrytas.lt inf., 2008 m. gruodžio 17 d.

2010 m. rugpjūčio 20 d. paskirtas ESBO misijos Juodkalnijoje vadovu (pirmasis Lietuvos atstovas tokiose pareigose)  (Diena.lt  inf.). Nuo 2013 m. vadovavo URM Transatlantinio bendradarbiavimo ir saugumo politikos departamentui.

Nuo 2014 m. spalio 1 d. iki 2018 m. gruodžio 8 d. - Lietuvos ambasadorius Lenkijoje.Prezidentė įteikė skiriamuosius raštus Lietuvos ambasadoriui Lenkijoje  (president.lt  inf.).

Moka anglų, vokiečių, italų, rusų ir lenkų kalbasLR ambasados Italijoje informacija .

 Apdovanojimai 
 Lietuvos Respublikos Sausio 13-osios medalis (1999)https://www.lrp.lt/lt/prezidento-veikla/apdovanojimai/apdovanotu-asmenu-duomenu-baze/27252/p10 
 Ordino „Už nuopelnus Lenkijos Respublikai“ Karininko kryžius (1999)http://isap.sejm.gov.pl/isap.nsf/DocDetails.xsp?id=WMP19990220314
Ordino „Už nuopelnus Lietuvai“ Komandoro kryžius (2003)
Ordino „Už nuopelnus Lenkijos Respublikai“ Komandoro kryžius (2018)http://isap.sejm.gov.pl/isap.nsf/DocDetails.xsp?id=WMP20190000100

 Šaltiniai 

Kategorija:Lietuvos ambasadoriai Italijoje
Kategorija:Lietuvos ambasadoriai prie tarptautinių organizacijų Vienoje
Kategorija:Lietuvos ambasadoriai Lenkijoje
Kategorija:Lietuvos užsienio reikalų viceministrai
Kategorija:Lietuvos konsulai
Kategorija:Lietuvos kriminologai